**Čo robiť v prípade prestupu žiaka z inej školy, ak už má vydaný preukaz ISIC/EURO26?**

 V prípade prestupu žiaka z inej školy je vždy potrebné objednať **nový preukaz žiaka ISIC/EURO26**. Preukaz je v prvom rade identifikačný preukaz žiaka konkrétnej školy, a preto je potrebné, aby boli na preukaze aktuálne údaje – v tomto prípade škola, ktorú žiak navštevuje. **Pri prestupe nie je možné objednať duplikát preukazu.**

**PRI KAŽDEJ OBJEDNÁVKE NOVÉHO PREUKAZU Z DÔVODU PRESTUPU JE POTREBNÉ UVIESŤ DO POZNÁMKY, ŽE SA JEDNÁ O PRESTUP.**

 Následne môžu nastať dve situácie:

1. Žiak má platnú licenciu ISIC/EURO26 na aktuálny školský rok – keďže si nový preukaz alebo aktualizačnú známku ISIC môžu žiaci objednať už od 1.6. môže sa stať, že prestupujúci žiak má licenciu ISIC z pôvodnej školy na aktuálny školský rok platnú.

V tomto prípade Vám bude účtovaná len výroba preukazu od spoločnosti Transdata. Cena za preukaz pri prestupe je 7 eur.

**Odôvodnenie:** Spoločnosť TRANSDATA účtuje škole poplatok za výrobu preukazu v hodnote 7 EUR (náklady na plast, čip, prípravu čipu pre použitie v doprave, personalizácia preukazu).

Na základe Vašej poznámky preveríme platnosť licencie ISIC. V prípade platnej licencie ISIC neúčtujeme poplatok za novú licenciu.

1. Žiak nemá platnú licenciu ISIC/EURO26 na aktuálny školský rok – v prípade ak na Vašu školu prestupuje žiak bez platnej licencie na aktuálny školský rok, bude Vám k cene za výrobu preukazu (7 EUR ) účtovaná aj nová licencia ISIC na aktuálny školský rok v cene 10 EUR.

Cena za preukaz v tomto prípade bude 7 + 10 čiže 17 EUR.

**Odôvodnenie:** Združenie CKM SYTS nemôže vydať nový preukaz ISIC/EURO26 v medzinárodne akceptovanom vizuále bez platnej licencie v aktuálnom školskom roku.

**Čo robiť v prípade prestupu žiaka (držiteľa preukazu ISIC/EURO26) z Vašej školy na inú školu?**

V prípade ak Váš žiak prestupuje z Vašej školy na inú školu je potrebné o tomto prestupe informovať spoločnosť TRANSDATA zaslaním emailu na preukazziaka@transdata.sk s údajmi žiaka pre identifikáciu preukazu (meno, priezvisko, dátum narodenia a číslo čipu preukazu).